Stanovisko Komisie podľa článku 251 ods. 2 tretieho pododseku písm. c) Zmluvy o ES k pozmeňujúcim a doplňujúcim návrhom Európskeho parlamentu k spoločnej pozícii Rady týkajúcej sa návrhu nariadenie Európskeho parlamentu a Rady o zriadení Agentúry pre spoluprácu regulačných orgánov v oblasti energetiky ktorým sa mení a dopĺňa návrh Komisie podľa článku 250 ods. 2 Zmluvy o ES /* KOM/2009/0312 v konečnom znení - COD 2007/0019 */





[pic] | KOMISIA EURÓPSKYCH SPOLOČENSTIEV | V Bruseli 22.6.2009 KOM(2009)312 v konečnom znení 2007/0197/COD STANOVISKO KOMISIE podľa článku 251 ods. 2 tretieho pododseku písm. c) Zmluvy o ES k pozmeňujúcim a doplňujúcim návrhom Európskeho parlamentu k spoločnej pozícii Rady týkajúcej sa návrhu Nariadenie Európskeho Parlamentu a Rady o zriadení Agentúry pre spoluprácu regulačných orgánov v oblasti energetiky KTORÝM SA MENÍ A DOPĹŇA NÁVRH KOMISIE podľa článku 250 ods. 2 Zmluvy o ES STANOVISKO KOMISIE podľa článku 251 ods. 2 tretieho pododseku písm. c) Zmluvy o ES k pozmeňujúcim a doplňujúcim návrhom Európskeho parlamentu k spoločnej pozícii Rady týkajúcej sa návrhu Nariadenie Európskeho Parlamentu a Rady o zriadení Agentúry pre spoluprácu regulačných orgánov v oblasti energetiky 1. Kontext Postup Návrh predložený Európskemu parlamentu a Rade (dokument KOM(2007) 530 – 2007/0197/KOD) dňa: | 19. 9. 2007 | Stanovisko Európskeho hospodárskeho a sociálneho výboru doručené dňa: | 22. 4. 2008 | Stanovisko Výboru regiónov doručené dňa: | 10. 4. 2008 | Stanovisko Európskeho parlamentu (prvé čítanie) doručené dňa: | 18. 6. 2008 | Spoločná pozícia prijatá jednomyseľne dňa: | 09. 1. 2009 | Pozícia Európskeho parlamentu (druhé čítanie) | 22. 4. 2009 | 2. Cieľ návrhu Komisie Tento návrh je súčasťou tretieho balíka legislatívnych opatrení týkajúcich sa vnútorného trhu EÚ s plynom a elektrinou (ďalej len „tretí balík“) a zahŕňa dve smernice a tri nariadenia. Hlavným cieľom balíka je zaviesť regulačný rámec potrebný na zaistenie plnej účinnosti otvorenia trhu a na vytvorenie jednotného trhu EÚ s plynom a elektrickou energiou v záujme občanov a priemyselných odvetví Európskej únie. Vďaka tomu sa budú udržiavať čo najnižšie ceny, ako aj zvyšovať kvalita služieb a bezpečnosť dodávok. Hlavné opatrenia na dosiahnutie uvedeného cieľa: - účinnejší regulačný dohľad nezávislých národných regulačných orgánov, - zriadenie agentúry s cieľom zabezpečiť účinnú spoluprácu medzi národnými regulačnými orgánmi, ako aj prijímať rozhodnutia o všetkých významných cezhraničných otázkach, - povinná spolupráca medzi prevádzkovateľmi sietí s cieľom harmonizovať všetky pravidlá týkajúce sa prenosu energie v rámci Európy a koordinovať plánovanie investícií, - účinné oddelenie výroby a prenosu elektrickej energie s cieľom vylúčiť akýkoľvek konflikt záujmov, podporovať investície do sietí a predchádzať akémukoľvek diskriminačnému správaniu, - zvýšená miera transparentnosti a lepšie fungovanie maloobchodného trhu, - zvýšená miera solidarity a regionálnej spolupráce medzi členskými štátmi s cieľom zabezpečiť vyššiu bezpečnosť dodávok. 3. Pripomienky Komisie 3.1 Všeobecné ustanovenia Na svojom plenárnom zasadnutí 22. apríla 2009 Európsky parlament prijal kompromisný balík návrhov, na ktorom sa dohodol s Radou s cieľom dosiahnuť dohodu v druhom čítaní. Tieto pozmeňujúce a doplňujúce návrhy sa týkajú najmä: kompetencií agentúry vzhľadom na - priebeh monitorovania pri realizácii projektov s cieľom vytvoriť novú kapacitu prepojovacích vedení; - prínos k uplatňovaniu usmernení TEN-E; - monitorovanie kompetencií týkajúcich sa vnútorných trhov s elektrinou a zemným plynom vo všeobecnosti a maloobchodných cien, prístupu k sieti, a najmä dodržiavania práv spotrebiteľov. organizácie agentúry vzhľadom na to, že - dvoch členov Správnej rady menuje Európsky parlament, dvoch Komisia a piatich Rada; - Európsky parlament môže vyzvať predsedu rady regulačných orgánov, aby predložil vyhlásenie pred príslušným výborom. Komisia akceptuje kompromisný balík, keďže je v súlade s celkovým účelom a všeobecnou charakteristikou návrhu. 3.2 Zmenený a doplnený návrh Podľa článku 250 ods. 2 Zmluvy o ES Komisia mení a dopĺňa svoj návrh tak, ako sa uvádza vyššie.